เป็นร้านที่ไม่ได้อยู่ในแผน แต่บังเอิญเดินผ่านแล้วเห็นเมนูโมจิไอศครีมเลยลองสักหน่อย
บรรยากาศร้านเป็นร้านเล็ก ตอนไปคนนั่งกันเยอะอยู่ โดยน่าจะใช้ที่นั่งร่วมกับร้าน Aino 
ตอนไปสั่งคนขายเหมือนกำลังฟังเพลงกันอยู่
พอดูรสชาติซึ่งมีให้เลือกพอสมควร แล้วก็เลือกรสชาไทย เขาก็ให้ไปนั่งรอ สักพักเขาก็เอามาเสิร์ฟ 
เขาเอามาเสิร์ฟในถ้วยเล็กๆหั่นมา 4 ชิ้น
รสชาติโดยรวมแปลกๆ ไม่ได้กลิ่นชาเท่าไหร่ รสชาติพอใช้ได้ แต่อาจจะเพราะเป็นไอศครีม แป้งเลยค่อนข้างแข็งหั่นยาก เลยต้องกินเป็นคำๆตามที่เขาทำมาให้
ถือเป็นประสบการณ์ครั้งแรกกับเมนูนี้ ซึ่งส่วนตัวไม่ได้ประทับใจอะไรเท่าไหร่ คิดว่าคงไม่มีครั้งหน้าแน่ๆ แต่สำหรับใครที่ยังไม่ได้ลองจะมาลองดูสักครั้งก็ได้ครับผม